હવે કોહલીએ તેના યુવાન સાથીઓ અને નવા કોચને લઈને કેરેબિયન ધરતી પર સફ્ળતા હાંસલ કરવાની છે. છેલ્લા કેટલાક સમયથી ભારતીય ટીમ વેસ્ટ ઇન્ડિઝમાં ૧-૦થી વધુ સારું પ્રદર્શન કરી શકી નથી. કેરેબિયન ટીમ હાલમાં એવી કોઈ મજબૂત ટીમ નથી. બીજું ટીમ પાસે એવો કોઈ સ્ટાર પ્લેયર નથી કે જે એકલાં હાથે ટીમને વિજય અપાવવાની ક્ષમતા ધરાવતો હોય. ક્રિસ ગેઇલ કે ડ્વેઇન બ્રેવો આ કમાલ કરી શકે તેમ હતા પરંતુ બોર્ડ સાથેના વિવાદ બાદ તેઓ હવે ટેસ્ટ કે વન-ડેમાં રમતાં નથી. આમ ભારત માટે માર્ગ મોકળો છે અને તેઓ આ શ્રેણી વદુ સારી રીતે જીતી શકે તેમ છે.